L'alcalde de Llíria anuncia una nova distribució en les delegacions de l'equip de Govern
09 de juliol de 2025

El recentment elegit alcalde de Llíria, Paco Gorrea, ha firmat hui el decret de nova distribució de les delegacions i de les tinences d'alcaldia entre els membres de l'equip de Govern. “El canvi en les regidories ve a conseqüència del pacte entre les dos formacions que sustenten l'Executiu local, i per a continuar impulsant l'acció en la gestió municipal”, ha explicat el primer edil.

Paco Gorrea manté Hisenda i assumix les competències de Protocol i Comunicació, i Projectes Singulars. La resta de l'organigrama municipal ha quedat configurat de la manera següent:

\-Joanma Miguel: 1r tinent d'alcalde i regidor de Recursos Humans, Foment Econòmic, Participació Ciutadana, Promoció Comercial i Esport.

\-Consol Morató: 2a tinenta d'alcalde i regidora de Medi Ambient i Medi rural, Legalitat Urbanística i Vivenda, Memòria Democràtica i Fons Europeus.

\-Mª Cruz García: 3a tinenta d'alcalde i regidora de Gestió d'Urbanitzacions, Residus, Cicle Integral de l'Aigua i Benestar Animal.

\-Mª José Llopis: 4a tinenta d'alcalde i regidora de Cultura, Festes, Música i Patrimoni Municipal.

\-Juani García: 5a tinenta d'alcalde i regidora d'Educació, Polítiques Inclusives i Oficina d'Atenció Ciutadana.

\-Paco García: 6é tinent d'alcalde i regidor de Política Territorial, Mobilitat Sostenible, Turisme, Ciutat Creativa UNESCO, Infraestructures Educatives i Socials, Arxiu Municipal, i Govern Interior i Contractació

\-Reme Tordera: Regidora de Patrimoni Històric, Xarxa Municipal de Biblioteques, Majors, Igualtat i LGTBI, i Cooperació.

\-Andreu Badía: Regidor de Joventut i Infància, Modernització, Smart City i Transparència.

\-Nico Marco: Regidor de Parcs i Jardins, Agricultura, Salut Pública, Tallers d'Ocupació i Oficina Municipal d'Informació al Consumidor.

\-Francesc Fombuena: Regidor d'Obres i Servicis, i Protecció Ciutadana.